选方① 治妇人经水不利下,亦治男子 膀胱满急有瘀血者:水蛭三十个(熬), 虻虫三十个(去翅、足,熬), 桃仁二十个(去皮、尖), 大黄三两(酒浸)。上四味为末,以水五升,煮取三升,去滓,温服一升。(《 金匮要略》 抵当汤)② 治妇人腹内有瘀血,月水不利,或断或来,心腹满急: 桃仁三两(汤浸,去皮、尖、双仁,麸炒微黄), 虻虫四十枚(炒微黄,去翅、足),水蛭四十枚(炒微黄), 川大黄三两(锉碎微炒)。上药捣罗为末,炼蜜和捣百余杵,丸如 梧桐子大。每服,空心以热酒下十五丸。(《 圣惠方》 桃仁丸)③ 治 月经不行,或产后恶露,脐腹作痛: 熟地黄四两,虻虫(去头、翅炒)、水蛭(糯米同炒黄,去糯米)、桃仁(去皮、尖)各五十枚。上为末,蜜丸,桐子大。每服五、七丸,空心温酒下。(《 妇人良方》 地黄通经丸)④ 治漏下去血不止:水蛭治下筛,酒服一钱许,日二,恶血消即愈。(《 千金方》)⑤ 治折伤:水蛭,新瓦上焙干,为细末,热酒调下一钱,食顷,痛可,更一服,痛止。便将折骨药封,以物夹定之。(《经验方》)⑥ 治金疮,打损及从高坠下、木石所压,内损瘀血,心腹疼痛,大小便不通,气绝欲死:红蛭(用石灰慢火炒令焦黄色)半两,大黄二两, 黑牵牛二两。上各为细末,每服三钱,用热酒调下,如人行四、五里,再用热酒调牵牛末二钱催之,须 脏腑转下恶血,成块或成片,恶血尽即愈。(《 济生方》 夺命散)⑦ 治伤骨损折疼痛:水蛭(糯米炒黄 去米)、白绵(烧灰)、没药(另研)、 乳香(另研)各等分 血余(童子小发)十五团(烧灰).上为末.五十以上服一钱,二十以下服半钱,小儿服半字,温酒调下.(《普济方》接骨如神散)⑧ 治小儿丹毒:用水蛭数条,放于红肿处,令吃出毒血.(《片玉心书》蜞针法)⑨ 治发背 初作赤肿:取(活)水蛭置肿上,令饮血.(水蛭吸血后腹)胀自落 以新水养之即活.(《百一选方》)